**One Hot Minute** הוא אלבום האולפן השישי של להקת **רד הוט צ'ילי פפרז**, שיצא לאור בשנת 1995.

לאחר שג'ון פרושיאנטה, גיטריסט הלהקה בשני האלבומים הקודמים, עזב בעקבות בעיות סמים, הצטרף ללהקה דייב נבארו, יוצא להקת ג'יינס אדיקשן. נגינתו של נבארו שונה משל פרושיאנטה, וזה התבטא באלבום, שהיה שונה מהאלבומים הקודמים (Mother's Milk ו-Blood Sugar Sex Magik) בהם בלט הפאנק.

פרושיאנטה (אשר חזר ללהקה) אינו מוכן לנגן שירים מהאלבום בהופעות, ובדיסק הלהיטים Greatest Hits של הלהקה האלבום זכה לייצוג של שיר אחד (my friends).

בעקבות השינויים בסגנון, האלבום זכה לביקורות צוננות ממעריצי הלהקה ומכר עותקים מעטים יחסית לשניים הקודמים.

אודות השירים
------------

השיר Pea מבוצע על ידי הבסיסט פלי (כולל קולות), והוא אחד משיריה הבוטים ביותר של הלהקה.
Tearjerker ו-Trancending נכתבו על מותם של בני אדם, האחד על סולן להקת נירוונה קורט קוביין והשני על חברם הקרוב של הלהקה ריבר פיניקס.
גם My Friends וגם Deep Kick נכתבו אודות ילדותם של אנתוני קידיס (הסולן) ופלי.
בין הילדים ששרים את קולות הרקע ב-Aeroplane נמצאת גם בתו של פלי, קלרה.

סינגלים
-------

הסינגלים שיצאו מהאלבום:

* שנת 1995:
	+ Warped

השיר (מילולית ומוזיקלית) נחשב לאחד האפלים והכבדים ביותר של הלהקה. הוא נפתח באווירה שקטה ומוזרה, (המושפעת מרוק פסיכדלי) ואז פורץ למנגינה מהירה ואנרגטית, שנמשכת עד לסיומו השקט הרגוע. קולו של הסולן אנתוני קידיס נשמע מקוטע ומעוות במשך כל השיר. הקליפ של השיר, הוא היקר ביותר שהלהקה צלמה עד כה, ובו מככבת הנשיקה המפורסמת בין גיטריסט הלהקה, דייב נבארו, לאנתוני.

* + My Friends

בלדה אקוסטית המאופיינת בסגנון שונה מזה של שאר שירי האלבום. השיר מתייחס לרגשותיו של אנתוני כלפי חבריו הסובלים מבעיות סמים. המסר של השיר הוא חיובי, ומציין שתמיד ישנה תקווה להחלץ מכל מצב קשה.
יחד עם Warped, השיר זכה להצלחה די גדולה כסינגל שני. הוא אף היה השיר היחיד מהאלבום אשר הופיע באוסף הלהיטים של הלהקה.

* שנת 1996:
	+ Aeroplane

אחד השירים העליזים באלבום, בו השתמר הפאנק שכל-כך בלט באלבומים הקודמים של הלהקה. באופן מילולי, זהו שיר אפל, המתייחס להשפעתו של הסם על גופו של האדם, והאשליות שזה יוצר. בסופו, ניתן לשמוע את בתו של פלי הבסיסט, קלרה, שרה יחד עם חבריה את הפזמון.

* + Coffee Shop

סינגל אשר נכשל בשוק, עקב תגובות המעריצים שטענו כי:"זה לגמרי לא הסגנון שלהם". זהו שיר אנרגטי ורועש, המושפע מההבי מטאל שהביא ללהקה הגיטריסט דייב נבארו. יש הטוענים כי השיר מתייחס לשימוש בסמים, היות שבCoffee Shop בהולנד, מותר השימוש בסמים קלים.

* + Shallow Be Thy Game

השיר לא זכה להצלחה במצעדים, למרות שסגנונו בהחלט מזכיר את הFאנק אשר אפיין את אלבומי האולפן הקודמים של הלהקה. השיר הוא מעין ביקורת על קנאתה הדתית של הכנסייה, המנסה לכפות על מאמיניה עקרונות שהם אינם רוצים בהם. בפזמון מוזכרות דרכי האינקויזיציה לחקור את קורבנותיה, וכי הלהקה בזה להן. שם השיר לקוח משם התפילה Shallow be thy name.

* + Love Rollercoaster

למעשה, השיר מעולם לא נכלל באלבום. הופעתו הייתה חד פעמית בסרט "Beavis and Butt-Head Do America", בו הופיעו הצ'ילי פפרז כלהקה מצוירת. בעקבות הביקורות החיוביות הרבות שהשיר זכה לקבל, הוא שוחרר כסינגל.
בנוסף, זוהי גרסת כיסוי ללהיט של הOhio Players משנות השבעים. אווירתו שונה בתכלית משאר שירי האלבום, וניתן אף לומר שזהו שיר הדאנס/דיסקו היחיד שהלהקה אי פעם יצרה. הוא נפתח בחריקת גיטרה צורמת וממשיך למלודיה קצבית וסוחפת. לפי השם עצמו, השיר הוא מטפורה לרגש האהבה, בו היא מתוארת כרכבת הרים.

שירים נוספים
------------

* + Deep Kick

הרוק הפסיכדלי בולט בשיר הזה במיוחד: הוא נפתח במנגינה שקטה, המתמזגת עם דיבור המספר על ילדותם וחייהם של חברי הלהקה המקוריים, אנתוני קידיס, פלי והלל סלובק המנוח. כעבור דקה וחצי, השיר פורץ לנגינה מהירה וכבדה, הנמשכת עד סופו. אורכו של השיר הוא כשבע דקות.
Deep Kick נחשב לאחד השירים האהובים על המעריצים מתוך האלבום, והוא השלישי על פי סדר השירים.

* + Walkabout

שיר פסיכדלי נוסף, השביעי במספרו. הוא מאופיין בלחן אקוסטי ושקט יחסית, ובדומה לDeep Kick, אנתוני אינו בדיוק שר, אלא מדבר.
פירושו המילולי הוא הפילוסופיה של העולם, ומחשבותיו של האדם בינו לבין עצמו.

* + One Big Mob

שיר מטאל כבד, ומיוחד בשל קטע המעבר הרגוע המחלק אותו.
עלילת השיר מגוללת את סיפור ילדותו של אנתוני הסולן, אשר נחשף למין ולשימוש בסמים בגיל מוקדם במיוחד. שמו של השיר מתאר את האווירה ששררה בבית בו הוא גר, אשר התמלא כל יום בסוחרי סמים ונערות צעירות.

* + Tearjerker

שיר שנאמר שנכתב לזכרו של קורט קוביין, סולן וגיטריסט להקת נירוונה, שהשפיעו רבות על הלהקה.

* + One Hot Minute

שיר הנושא של האלבום, גם הוא מושפע מהרוק הכבד וצלילי המטאל, והוא ידוע בעיקר בשל אוכו הרב (כשש דקות וחצי), אמנם באופן מילולי הוא דובר על אהבה נעורים ומין, כפי שהיה באלבומיה הקודמים של הלהקה. גם פה ישנו קטע רגוע ושליו, המסכם את השיר.
הסולו האחרון, אותו מנגן דייב, נמשך כדקה ובו בולטים אפקטי הגיטרה החשמלית בהם הוא נהג להשתמש. השיר הוא העשירי במספרו.

* + Falling Into Grace השיר ה-11.
	+ Transcending

כפי שנאמר מקודם, זוהי בלדה לזכרו של ריבר פיניקס, ידידם של חברי הלהקה. פלי הבסיסט היה אחראי על כתיבתה, תפקיד אשר היה שייך בדרך כלל לקידיס.

קישורים חיצוניים
----------------

* One Hot Minute, באתר Last.fm (באנגלית)
* ספוטיפיי One Hot Minute באתר ספוטיפיי
* Last.fm One Hot Minute באתר Last.fm
* MusicBrainz One Hot Minute באתר MusicBrainz
* Discogs One Hot Minute באתר Discogs
* AllMusic One Hot Minute באתר AllMusic

| רד הוט צ'ילי פפרז |
| --- |
| אנתוני קידיס • ג'ון פרושיאנטה • מייקל "פלי" באלזארי • צ'אד סמית |
| ג'וש קלינגהופר • הלל סלובק • ג'ק איירונס • קליף מרטינז • ג'ק שרמן • אריק מרשל • ג'סי טוביאס • דייב נבארו • די. אייץ'. פליגרו • דווין מקנייט |
| אלבומי אולפן | The Red Hot Chili Peppers • Freaky Styley • The Uplift Mofo Party Plan • Mother's Milk • Blood Sugar Sex Magik • One Hot Minute • Californication • By the Way • Stadium Arcadium •‏ I'm with You •‏ The Getaway •‏ Unlimited Love •‏ Return of the Dream Canteen |
| אלבומים נוספים | The Abbey Road E.P. • Live in Hyde Park |
| אלבומי אוסף | What Hits!? • Live Rare Remix Box • The Plasma Shaft • Out in L.A. • Under the Covers: Essential Red Hot Chili Peppers • The Best of Red Hot Chili Peppers • Greatest Hits • iTunes Originals |
| ערכים נוספים | What Is This?‏ • Ataxia‏ • EMI‏ • האחים וורנר • Scar Tissue (ספר) • ריק רובין • מייקל ביינהורן |
| דיסקוגרפיה של רד הוט צ'ילי פפרז • קטגוריה:רד הוט צ'ילי פפרז |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 0228aef5-0a09-369a-b848-349567572fa5

 |